google/wiki40b huggingface dataset:
Sylvia Kristel

Biografija

Savo autobiografijoje „Naakt“, išleistoje 2006 m., Silvija tvirtina, kad, būdama 9, patyrė seksualinę prievartą, tačiau daugiau įvykio detalių nepakeitė. Jos tėvai išsiskyrė, kuomet jau buvo 14.
17-os Silvija pradėjo modelio karjerą ir 1973 m. laimėjo grožio konkursą „Miss TV Europe“. Tais pačiais metais j debiutavo kine, komedijoje „Naakt over de schutting”. 1974 m. prancūzų režisierius Just Jaeckin pasiūlė jai pagrindinį vaidmenį erotiniame filme „Emanuelė“. Juosta susilaukė milžiniško pasisekimo ir eilės tęsinių (Silvija atliko vaidmenis pirmuose trijuose filmuose 1974, 1975 ir 1977 m.)
Po filmo sėkmės Silvijai dažniausiai buvo siūlomi panašūs vaidmenys, iš kurių žymiausi – „Lady Chatterley's Lover“ (1981) ir „Mata Hari“ (1985). Ji taip pat mėgino filmuotis ir JAV, tačiau pirmųjų filmų populiarumas lėmė, kad ir čia ji gaudavo tik vaidmenis su seksualine potekste („The Nude Bomb“ (1981), „Privačios pamokos“ (1981)).
Vėliau aktorė dažniausiai filmavosi Prancūzijoje arba gimtinėje. 1984 m. ji sutiko vaidinti juostoje „Emanuelė IV“, nors pirmi trys serijos filmai buvo užbaigę loginę įvykių seką. Filmas nesulaukė pasisekimo ir aktorė nusprendė galutinai atsisveikinti su jos įvaizdį suformavusiu vaidmeniu. 1993 m. pasirodė net 7 filmai apie Emanuelę, neturintys nieko bendra su originaliąja serija. Jame pagrindinį vaidmenį atliko aktorė Marcela Walerstein, o Silvija kartu su aktoriumi George Lazenby įkūnijo prisiminimais besidalijančius pirmojo filmo personažus Emanuelę ir Mario.
Po 2000 m. ji sukūrė vos keletą nedidelių vaidmenų.

Asmeninis gyvenimas

1975 m. Silvija susilaukė sūnaus Arturo su vaikų rašytoju iš Belgijos Hugo Clauss, kuris buvo beveik 20 metų už ją vyresnis. Kadangi tuo metu jai labiau rūpėjo aktorės karjera, nuo 6 m. sūnus gyveno internate Olandijoje, o pati aktorė – Prancūzijoje. 
Vėliau ilgą laiką Silvija bendravo su britų aktoriumi Ian McShane, su kuriuo susipažino kuriant filmą „The 5th Musketeer“. Kartu jie persikėlė į JAV, kur tikėjosi sėkmingos karjeros, tačiau, šiai nesusiklosčius, po 5 metų jiedu išsiskyrė.
1982-83 m. ji 5 mėnesius buvo ištekėjusi už amerikiečių verslininko Alan Turner, o 1986-91 m. – už režisieriaus Philippe Blot. Silvija nusifilmavo trijuose Bloto filmuose, kurie visi buvo finansiškai nuostolingi, o pati aktorė didelę dalį savo turto išleido vyro skoloms padengti.
Vėliau Silvija dešimtmetį, iki šio mirties, gyveno su belgu radijo laidų prodiuseriu Fred De Vree.
Aktorė kurį laiką buvo priklausoma nuo narkotikų, taip pat daug rūkė. 2012 m. ji patyrė širdies smūgį ir tais pačiais metais mirė savo namuose Utrechte nuo vėžio komplikacijų būdama 60.
Jakovlev Jak-42

Jak-42 (Як-42, pagal NATO kodifikaciją Clobber) – tarybinis trijų variklių reaktyvinis keleivinis lėktuvas, naudojamas vidutinių nuotolių maršrutuose, savo konstrukcija panašus į Boeing 727.
Tai metalinis žemasparnis monoplanas, pusiau monokokiniu fiuzeliažu, trijomis įtraukiamomis suporintomis važiuoklėmis, strėliniais 23° sparnais ir T formos uodega.

Lėktuvo gamybos istorija

Išaugus keleivių skaičiui, TSRS atsirado poreikis didesnių vidutinės klasės lėktuvų. Jak-42 sukurtas siekiant pakeisti senstančius Il-18 ir Tu-134. Taupant projektavimo laiką ir lėšas Jakovlevo konstruktorių biure nutarta Jak-40 pagrindu sukurti padidinto keleivių skaičiaus lėktuvą.
Pirmasis skrydis nauju Jak-42 įvyko 1975 m. kovo 7 d. Serijinė lėktuvo gamyba prasidėjo 1980 m. Dėl 1982 m. birželio 28 d. įvykusios katastrofos šio lėktuvo gamyba ir eksploatacija dviem metams sustabdyta. 1988 m. pradėta naujos modifikacijos Jak-42D lėktuvo serijinė gamyba. Iki 1981 m. 11 lėktuvų pastatė Smolensko aviacijos gamykla, o nuo 1978 m. iki šiol juos gamina Saratovo aviacijos gamykla.
Lėktuvus naudojo Aeroflot, jis eksportuotas į kai kurias Afrikos valstybes, Kiniją, Pakistaną, buv. Jugoslaviją bei Kubą. 1981 metais Jak-42 (pirmasis iš tarybinių lėktuvų) praėjo tarptautinį sertifikavimą ir pradėtas naudoti tarptautiniams skrydžiams.
Nuo 1980 m. iki 2010 m. pagaminti 183 lėktuvai. Iki šiol skraido 126 lėktuvai. Aviakatastrofose sudužo 9 šio tipo laineriai (žuvo 562 žmonės).
Petras Ilgakojis

Petras Ilgakojis (g. 1943 m. rugpjūčio 27 d. Linkuvoje, Šiaulių apskr.) – Lietuvos inžinierius mechanikas, habilituotas technologijos mokslų daktaras.

Biografija

1965 m. baigė Kauno politechnikos institutą. 1993 m. habilituotas technologijos mokslų daktaras.
1970–1972 m. dirbo Kauno politechnikos instituto laboratorijoje „Vibrotechnika“. 1972–1975 m. šio instituto, nuo 1976 m. Lietuvos žemės ūkio akademijos (nuo 1996 m. Lietuvos žemės ūkio universitetas) dėstytojas, nuo 1995 m. profesorius. Paskelbė 50 mokslinių straipsnių.
Winkler Prins

Winkler Prins – žinomiausia ir išsamiausia spausdinta olandiška enciklopedija.
Išleista 1870 ir 1882. 9 (tikėtina, paskutinis) leidimas išleistas 1990-93, 26 tomai. Jos skaitmeninė versija yra Encarta.
Autorius – olandų kunigas Anthony Winkler Prins (1817–1903), Veendam gyventojas (Groningeno provincija).

Apimtis

59 000 straipsnių (1997 Encarta).
Neringos savivaldybės taryba 2011–2015 m.

Neringos savivaldybės taryba – Lietuvos Respublikos Neringos savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus.

Veikla

Pirmasis savivaldybės tarybos posėdis įvyko 2011 m. balandžio 14 d. Neringos savivaldybės meru išrinktas Antanas Vinkus.
Geležtė

Medžiaga geležtėms

Senovėje geležtės būdavo varinės ar bronzinės, vėliau – geležinės ar plieninės. Aukščiausios kokybės plienas, naudojamas geležtėms, kartais būna labai brangus (pvz., damasko plienas), todėl ir ginklo su tokia geležte kaina gali būti labai didelė.
Siekiant padidinti geležčių patvarumą geležčių metalas apdorojamas specialiais būdais. Pvz., varines ir bronzines geležtes kietindavo kūju kaldami šaltas. Plienines geležtes (turinčias >0,2 % anglies) grūdina (įkaitina ir aušina alyvoje ar vandenyje). Pernelyg užgrūdintos geležtės gali tapti pernelyg trapiomis, todėl grūdinimą neretai papildo ir atleidimas.

Mažaanglio plieno geležtės gali būti kietinamos įanglinant jų paviršių.
Paprastasis debesylas

Ekologija

Augalas apyretis visoje Lietuvoje. Auga drėgnose pievose, kirtavietėse, upių ir upelių krantuose.
Lietuvoje auga dvi ryškios ekologinės formos: viena labiau mėgsta drėgmę ir pavėsį, platesniais lapais, antra – saulėtesnes ir sausesnes vietas, siauresniais lapais ir mažiau graižų.

Biologija

Tai daugiametis su cilindriniu šakniastiebiu, 10-65 cm aukščio žolinis augalas. Stiebas status, briaunotas, viršutinė dalis šakota, apaugęs liaukiniais ir paprastais gauruotais plaukeliais. Lapai pražanginiai, ištisiniai, lygiakraščiai arba kiek dantyti, 3-7 cm ilgio ir 0,5-1 cm pločio, apatinė pusė švelni, viršutinė šiurkšti. Iš lapų pažastų kyšo sutrumpėję ūgliai.
Žydi liepos-rugsėjo mėnesiais. Žiedynas – 2-4 cm skersmens graižas. Skraistė pusrutuliška, gauruota. Žiedynsostis skylėtas, plikas, truputį iškilas. Kraštiniai žiedai liežuviški, tridančiai, geltoni, piesteliniai. Viduriniai žiedai vamzdiški, dvilyčiai. Vaisius – lukštavaisis. Lukštavaisis cilindriškas, link pagrindo siaurėjantis, šviesiai rudas, apaugęs trumpais plaukeliais, viršūnėje baltas ar gelsvas skristukas. Vaisius iki lapkričio išnešioja vėjas.

Naudojimas

Paprastasis debesylas naudojamas kinų žolininkystėje kaip atsikosėjimą veikiantis vaistas, ypač veiksmingas prieš susikaupusius krūtinėje skreplius. Naudojami žiedai ir lapai. Žiedai naudojami kaip antibakterinis, tulžies išsiskyrimą skatinantis, vidurius laisvinantis, nuo vidurių pūtimo, organizmą valantis preparatas, diuretikas.
Pėtaraičiai

Etimologija

Pavadinimas kilo iš asmenvardžio Pėtaraitis daugiskaitos. Rašytiniuose šaltiniuose rašomas lenk. Pietaraycie, Petrajcie, Pietrajce, vok. Peteraizy, rus. Петерайцы, Петрайчяй, liet. Peteraičiai, Petraičiai, Pietaraičiai, Pėtaraičiai, žem. Pėtaraitē.

Aplinkinės gyvenvietės

Plokščiai – 2 kmBiržtvininkai
MažonaiMančiaiMančiai
DARBĖNAI – 12 kmDirgalis
Grūšlaukė – 2 km

Literatūra

Julius Kanarskas. Darbėnų apylinkės kaimais. – Švyturys – 1992 m. rugsėjo 9 d. – Nr. 70
Pirognomiškumas

Pirognomiškumas (angl. pyrognomity) – kaitinamos medžiagos (mineralo, metalo) savybė imti švytėti, nors įkaitimo temperatūra tebėra žema, žemesnė, negu daugelio kitų medžiagų, kai šios ima švytėti nuo įkaitimo. Šis reiškinys susijęs su medžiagos struktūros persitvarkymu, kurio metu išsiskiria papildoma šiluma. Švytėjimas būna vienkartinis, nes po struktūros persitvarkymo medžiaga nebeturi sukauptos energijos.
Pirognominiai mineralai (angl. pyrognomic minerals) yra, pvz., alanitas ir gadolinitas.
Terminą pirognominis 1840 m. įvedė vokiečių chemikas ir mineralogas Theodor Scheerer (1813-1873). Terminas pirognominis mineralogijoje vartojamas labai retai. Pirognomiškumą dar anksčiau buvo stebėję William Hyde Wollaston ir Jöns Jacob Berzelius.
2014 m. pasaulio futbolo čempionato atranka/Europa – A grupė

2014 m. pasaulio futbolo čempionato atrankos Europos zonos, A grupės rezultatai.
Danutė Šepetytė

Biografija

1972 m. baigė Vilniaus universitetą, įgijo žurnalistės specialybę.
1972–1974 m. dirbo Varėnos rajono laikraščio „Raudonoji vėliava“ redakcijoje laiškų skyriaus vedėja. Nuo 1975 m. žurnalo „Jaunimo gretos“ jaunesnioji redaktore, vėliau skyriaus redaktorė, vyriausiojo redaktoriaus pavaduotoja, 1991–1992 m. žurnalo Jaunimo gretos vyriausioji redaktorė. 1993–1994 m. – žurnalo „Veidas“ skyriaus redaktorė. Nuo 1994 m. laikraščio „Respublika“ reporterė. Daugiausia rašė moralės ir kultūros temomis.
Lietuvos futbolo varžybos 1960–1961 m.

A klasė

Lyga išplėsta, komandų pagausėjo nuo 12 iki 24.

Pirmasis etapas

Iš pradžių pirmenybės vyko dviejose grupėse dviem ratais.

Antrasis etapas

Antrajame etape dėl pirmųjų vietų kovojo 4 komandos bendrame turnyre, o likusios komandos žaidė poromis dėl konkrečių vietų.
Kerbenas

Istorija

Senovėje čia buvęs karavansarajus prie prekybinio kelio. Gyvenvietė įkurta 1930 m. ir vadinta Karavanu (Караван). 2004 m. jai suteiktas miesto statusas ir Kerbeno pavadinimas.
Guamo futbolo taurė

Guamo futbolo taurė – pagrindinis futbolo taurės turnyras Guame. Antrasis pagal svarbą turnyras šalyje po Guamo futbolo lygos.
Islandijos geografija

Islandijos sala yra Atlanto vandenyno šiaurėje; nuo salos į pietus driekiasi Vidurio Atlanto gūburys. Tai labiausiai nutolusi ir antra pagal plotą Europos sala.

Ugnikalniai

Islandija susiformavo maždaug prieš 60 mln. metų aktyviai veikiant ugnikalniams. Per tą laiką saloje vyko milijonai ugnikalnių išsiveržimų. Per juos sala didėjo, kito jos paviršius, todėl ją sudarančios uolienos – vulkaninės kilmės. Šio metu Islandijoje yra apie 200 ugnikalnių, iš kurių 30 – nuolat veikiantys. Aukščiausias salos ugnikalnis iškilęs 2119 m virš jūros lygio. Nuo to laiko, kai saloje apsigyveno žmonės, Islandijos ugnikalniai buvo išsiveržę apie 150 kartų. Baisia katastrofa tapo Lakio ugnikalnio išsiveržimas 1783–1784 metais, per kurį žuvo ketvirtadalis salos gyventojų. Dabar aktyviausias ugnikalnis – Hekla. Paskutinį kartą ugnikalnis saloje buvo išsiveržęs 1991 metais. Sausuma aplink salą plečiasi ir šiais laikais. Kai ugnikalniai veržiasi po vandeniu, į jo paviršių per gana trumpą laiką gali iškilti sausuma. 1963–1965 metais, išsiveržus povandeniniam ugnikalniui prie Islandijos krantų, susidarė 2,5 km² ploto ir 145 m aukščio salelė.

Geizeriai

Islandijoje gausu geizerių. Aukščiausi iš jų purškia vandenį ir garus į 40–50 m aukštį. Tai prilygsta 15 aukštų namui. Kodėl tai vyksta, kas priverčia vandenį trykšti į tokį aukštį? Ugnikalnių srityse požeminiai vandenys įkaista iki virimo temperatūros. Taip yra todėl, kad karšta magma Žemės gelmėse įkaitina uolienas, kuriose slūgso vanduo. Vandeniui įkaitus iki virimo temperatūros, jis užverda ir triukšmingai veržiasi į paviršių. Geizeriai veržiasi ne nuolatos, o tam tikrais laiko tarpsniais. Po to, kai ištrykšta geizerio vanduo, žemės plyšyje jis vėl turi susikaupti, pakilti jo temperatūra ir, pagaliau, užvirti. Tada viskas kartojasi.

Ledynai

Islandijos klimatą veikia šiltosios Šiaurės Atlanto srovės atšaka, todėl salos pakrantėse vyrauja švelnus jūrinis klimatas. Žiemos čia šiltesnės nei Lietuvoje. Tačiau atokiau nuo krantų – salos viduryje – šalta. Ten daug ledynų kurie užima didelius plotus. Daugelis ledynų, ne taip, kaip žemyninės Europos kalnuose, plyti nedideliame aukštyje. Didžiausias – 8400 km² – yra Vatna ledynas. Kai kur jo storis siekia 1 kilometrą. Tokių didelių ledynų Europoje daugiau nėra. Vatnajokutlio ledynas leidžiasi iki pat jūros, todėl šiose pakrantėse gausu ledkalnių. Plaukiant laivu, vaizdas būna panašus į Antarktidos krantus.

Kriokliai

Dėl aktyvių geologinių procesų ir gausių kritulių Islandija yra palanki krioklių formavimuisi.

Kraštovaizdžiai

Islandijos kraštovaizdžio grožį sukūrė ledas ir ugnis. Saloje vyrauja dvi spalvos: balta ir juoda. Besikaitaliodamos jos sukuria nepaprasto grožio kraštovaizdį. Upėse tiek daug krioklių, jog Islandiją galima vadinti krioklių sala. Islandijos augalija – skurdi. Vyrauja pelkiniai augalai, viržynai. Kadaise Islandijoje būta ir miškų, tačiau jie iškirsti.
Cass verslo mokykla

Kvalifikaciniai laipsniai

„Cass“ verslo mokykloje galima įgyti bakalauro (BSc), magistro (MSc), verslo vadybos magistro (MBA) ir daktaro (PhD) laipsnį.
Chadži-Girėjus

Biografija

Chadži gimė, manoma, Trakuose, tuometinėje Lietuvos Didžiosios kunigaikštystės sostinėje. Čia jo šeima gyveno emigracijoje dėl nestabilios padėties Kryme. Tarp jo protėvių buvo kilusių iš Aukso Ordos Krymo uluso emyrų. 1430-ųjų metų pabaigoje gyveno Lydoje (dab. Baltarusijoje), tuometinės LDK teritorijoje, būdamas didžiojo kunigaikščio Žygimanto Kęstutaičio vasalu. XX a. pabaigoje prie Molodečno esančiame Litvos kaime buvo atkastas vertingas lobis su taip vadinamu Vytauto diržu, – kaip manoma, Chadži-Girėjaus dovana Vytautui Didžiajam. Maždaug 1440 m. Krymo totorių aristokratijos, vadovaujamos garsių Širino ir Baryno klanų, atstovai kreipėsi į Lietuvos kunigaikštį su prašymu paleisti Chadži į Krymą su tikslu suteikti jam chano sostą. Chadži atvyko į Krymą ir 1441 m. kovo mėn. Genujos šaltiniai jau nurodė, kad Chadži Girėjus buvo naujasis Krymo valdovas. Pasiekęs Krymo nepriklausomybės nuo Ordos, Chadži tapo pirmuoju jo valdovu. To nepripažino paskutinieji Ordos chanai, todėl Chadži teko atlaikyti jų puolimą į LDK pakraščio stepes (dab. Ukrainoje).

Chanato valdymas

Chadži-Girėjus sėdo į nepriklausomo Krymo chanato valdovo sostą po ilgos kovos su Aukso Ordos chanais, remiamas LDK. Prieš Ordą laimėjo pora svarbių pergalių: 1453 m. mūšyje su Said Achmedu I prie Dniepro ir 1465 m. mūšyje su Achmedu prie Dono. Tai paskatino Ordos žlugimą ir galutinį jos likusių valdovų sumušimą 1502 m. Chadži sūnaus Menglio.
Kai kuriuose šaltiniuose teigiama, kad jis atėjo į valdžią anksčiausiai 1428 ar 1434 m., tačiau žinoma, kad pirmosios chano monetos nukaldintos ne anksčiau kaip 1441 m. Taip pat jis įvedė naują valstybės simbolį Taraq Tamğa – Girėjų dinastijos kovos trišakį, ganėtinai panašų į Aukso Ordos valstybės simbolį. Trišakio atvaizdas naudotas ant Krymo vėliavos, monetų, chano antspaudo. Savo rezidenciją buvo įkurdinęs prie Čufut Kalė tvirtovės (netoli dab. Bachčisarajaus). Ten pat po savo mirties palaidotas.
Nežiūrint pripažintų Chadži nuopelnų, Girėjų dinastijos pradininku taip pat skaitomas jo šeštasis sūnus Menglis (1467–1515 m.), kuris tėvo Girėjaus vardu pavadino visą dinastiją, t. y., šį vardą suteikdamas visiems jo palikuonims. Menglis buvo pirmasis Krymo chanas, prisidūręs Girėjaus vardą ir tapdamas Mengliu Girėjumi.
Anot kai kurių istorikų, 1456 m. chanas buvo trumpam nušalintas jo paties sukilusio sūnaus Haydero, tačiau tais pačiais metais sugrįžo į valdžią.
Irkeštamas

Istorija

Ši perėja kinų šaltiniuose kaip Weilüe minima jau nuo II–III a.
Grenlandijos–Islandijos slenkstis

Grenlandijos–Islandijos slenkstis – Atlanto vandenyno dugno pakiluma Danijos sąsiauryje, tarp Grenlandijos ir Islandijos povandeninių šlaitų. Skiria Grenlandijos jūrą nuo Irmingerio jūros. Santykinis aukštis 200–800 m. Suskaidytas giliųjų lūžių. Ilgis ~90 km, gylis iki 300 m.
Grenlandijos–Islandijos slenkstis sudaro ribą, skiriančią skirtingos temperatūros vandenis: vandens temperatūra 400 m gylyje į šiaurę nuo slenksčio yra -1 °C, o į pietus – +8 °C.
Jonas Glemža (1887)

Biografija

Mokėsi Mintaujos gimnazijoje, dalyvavo „Kūdikėlio“ draugijos veikloje. 1905 m. revoliucinių įvykių dalyvis. 1906 m. vasario 19 d. dalyvavo Šiaulių kalėjimo užpuolime, siekiant išvaduoti politinius kalinius. Suimtas ir Vilniaus karo teismo nuteistas 15 mėn. kalėti, bet po metų paleistas.
1907–1914 m. studijavo Petrapilio komercijos institute. 1914 m. mobilizuotas, tarnavo Rusijos imperijos kariuomenėje. 1917 m. – Petrapilio lietuviams tremtiniams šelpti komiteto sekretorius. 1917 m. Pskove įsteigė Lietuvių liaudies universitetą ir jame dėstė.
1919 m. grįžo į Lietuvą. 1919–1925 m. – Lietuvos kariuomenės intendanto pavaduotojas, 1925–1927 m. – bendrovės „Lietūkis“ skyriaus vedėjas, 1927–1940 m. ir 1943–1944 m. – kooperatinės bendrovės „Pienocentras“ valdybos pirmininkas, direktorius, vyr. direktorius, Kooperatyvų sąjungos direktorius, draudimo bendrovės „Kooperacija“ pirmininkas, daugelio kitų ekonominių organizacijų steigėjas ir vadovas. „Rotary“ klubo narys, „Kultūros“ bendrovės narys.
1944 m. liepos mėn. pasitraukė į Vokietiją, 1958–1965 m. Vyriausiojo Lietuvos išlaisvinimo komiteto (VLIK) Vykdomosios Tarybos ir, su Steponu Kairiu – VLIK‘o Valdybos pirmininkas. Nuo 1950 m. Pasaulio lietuvių bendruomenės Vokietijoje ūkio ir finansų skyriaus vedėjas. 1957 m. – Lietuvių šalpos draugijos „Labdara“ steigėjas Vokietijoje, aprūpino lietuviška spauda Seinų, Suvalkų ir Astravo lietuvius. 1957–1965 m. Lietuvos telegramų agentūros „Elta“ direktorius, „Eltos“ registruotos draugijos valdybos pirmininkas. Leido „Eltos savaitinį informacinį biuletenį“, rengė tekstus Romos, Vatikano ir Madrido radijo stotims. Pajūryje išlaikė radijo priėmimo–pasiklausymo stotį.
1954 m. vasario 27 d.–28 d. Socialistų Internacionalo Europos konferencijos Briuselyje delegatas, Socialistų Internacionalo V Kongreso dalyvis, 1959 m. – VI Kongreso, 1961 m. – VII Kongreso, 1963 m. – VIII Kongreso delegatas.  1958 m. – Rytų ir Vakarų Europos socialistų unijos konferencijos delegatas. 1967 m. – Lietuvos socialdemokratų partijos Užsienio delegatūros „Veiklos gairių“ autorius.
Hanibalas Lekteris

Hanibalas Lekteris (angl. Hannibal Lecter; gimė 1933 m. Lietuvoje) – fiktyvus veikėjas rašytojo Thomas Harris romanuose ir jų ekranizacijose. Knygose ir filmuose Lekteris – tai kultūringas ir itin protingas psichiatras, kuris kartu yra žudikas maniakas ir kanibalas.
Filme „Žmonių medžiotojas“ pagrindinį Lekterio vaidmenį atliko Brajanas Koksas (Brian Cox), bet kituose filmuose jį pakeitė Anthony Hopkins. Hopkinsas už pirmąjį savo pasirodymą „Avinėlių tylėjime“ gavo Oskaro apdovanojimą. Seriale Hanibalo vaidmenį atliko danų aktorius Mads Mikkelsen, ir už jį gavo Saturno apdovanojimą.
Anthony Hopkins vaidintas Hanibalas Lekteris 2003 m. Amerikos filmų instituto buvo išrinktas geriausiu antagonistu JAV kino istorijoje (angl. greatest villain in American cinema).
Lietuvos futbolo varžybos 2017 m.

Panevėžio zona

Panevėžio zona: 2017 m. PAFF pirmenybės nerengiamos.
Linas Agro Group

Bendrovės

Kontroliuojančiai bendrovei „Linas Agro Group“ priklauso 39 žemės ūkio bei maisto produktų gamybos bei prekybos bendrovės Lietuvoje, Latvijoje, Estijoje.
Pavaldžiosios įmonės : AB „Linas Agro“, UAB „Linas Agro“ Grūdų centras KŪB, ŽŪK „Kupiškio grūdai“, UAB „Linas Agro“ Konsultacijos ir jos valdomos 6 žemės ūkio bendrovės, UAB „Dotnuva Baltic“, UAB „Jungtinė ekspedicija“, SIA „Linas Agro“, AS „Putnu fabrika Kekava“, SIA „Broileks“, SIA „Cerova“,SIA „Lielzeltini“(Latvija) bei kitos smulkesnės įmonės.
Camille (dainininkė)

Biografija

Camille gimė ir užaugo Paryžiuje, Prancūzijoje. Būdama paauglė mokėsi baleto meno bei domėjosi bossa nova – braziliškos muzikos stiliumi bei amerikietišku sceniniu dainavimu. Dainininkė lankė prestižiniu laikomą tarptautinį Saint-Germain-en-Laye licėjų, ten ji gavo literatūros bakalaurą. Camille mama buvo anglų kalbos mokytoja, todėl nuo mažens jaunoji prancūzė nesunkiai įsisavino ir anglų kalbą.
Savo pirmąjąją originalią dainą „Un Homme Déserté“ būdama šešiolikos dalyvaudama vestuvėse. 2000–ųjų pradžioje, ji, besilankydama Paryžiaus džiazo klubuose, debiutavo filme Les Morsures de l’Aube, pastatytame pagal Antoine de Caunes, su Asia Argento ir Guillaume Canet. Ji taip pat prisidėjo prie dainos „La Vie la nuit“, kuri tapo filmo garso takeliu. Prieš pradėdama muzikantės karjerą, Camille studijavo politikos mokslus Paryžiaus Politikos mokslų institute. Ji yra ateistė.
Vilniaus pal. Jurgio Matulaičio bažnyčia

Istorija

1988 m. lapkričio 14 d. Vilniaus arkivyskupas Julijonas Steponavičius įsteigė naująją Palaimintojo Jurgio Matulaičio parapiją, apimančią naujuosius miesto rajonus (Viršuliškes, Justiniškes, Pašilaičius ir Šeškinės dalį). 1990 m. rugpjūčio 16 d. pirmą kartą atkurtoje Lietuvos Respublikoje pradėti statyti parapijos namai ir koplyčia. 1991 m. liepos 12 d. pašventinta parapijos namų koplyčia.
1991 m. prasideda bažnyčios statyba. 1996 m. gruodžio 22 d. aukojamos pirmosios Mišios naujojoje bažnyčioje. 2005 m. gruodžio 16 d. konsekruojamas naujasis bažnyčios altorius. 
Pamaldos bažnyčioje vyksta lietuvių ir lenkų kalbomis.
Dundee United FC

Istorija

Klubas įkurtas 1909 m. tuo metu vadintas Dundee Hibernian. 1923 m. tapo Dundee United.